*Tämä artikkeli käsittelee Amurin alueen pääkaupunkia. Blagoveštšensk on myös kaupunki Baškortostanissa.*


  

  

  

  

  

  

  

  

**Blagoveštšensk** (ven. Благове́щенск, kiin. 海兰泡) on rajakaupunki ja Amurin alueen hallintokeskus Venäjän kaukoidässä. Kaupungin asukasluku oli vuoden 2010 väestönlaskennassa 214 390. Kaupunki tunnetaan myös nimillä Hailanpao (海兰泡) tai Bushi (布市).*lähde?*

Kaupunki sijaitsee Amurin ja sen sivujoki Zejan liittymäkohdassa, noin 110 km sivussa Siperian radasta, josta johtaa kaupunkiin sivuraide. Kaupunkia vastapäätä Amurin vastarannalla sijaitsee kiinalainen Heihen (黑河) kaupunki.

Kaupungissa on valtion pedaginen instituutti ja Amurin valtionyliopisto.*lähde?*

Historiaa ja nykypäivää
-----------------------

Amurin ja sen sivuhaara Zejan liittymäkohtaan rakennetun Blagoveštšenskin kantakaupungin ruutukaava vuodelta 1869
Kaupunki perustettiin linnoitukseksi vuonna 1856 nimellä Ust-Zeja ja sai nykynimensä kaksi vuotta myöhemmin ilmestyspäivän kirkon mukaan (ven. благовещение, *blagoveštšenie*). Alue on kuulunut Venäjään vuosien 1858 ja 1860 sopimuksista lähtien. Zejajoen itäpuolelle, Amurin pohjoisrannalle jäi mantsujen ja han-kiinalaisten asuttama alue, joka Kiinassa on tunnettu nimellä "64 kylää".
Kaupunki kasvoi 1900-luvun kultaryntäyksen vuoksi. Kiinalaiset kapinalliset tulittivat kaupunkia kaksi viikkoa tykein heinäkuussa 1900 bokserikapinan aikana, jolloin Amurin kuvernööri Konstantin Gribski määräsi kiinalaiset karkotettavaksi, jonka jälkeen kasakat ajoivat kaupungin kiinalaiset asukkaat jokeen.
Kulttuurivallankumouksen aikana kaupunkiin lähetettiin kovaäänisillä vuorokauden ympäri maolaista propagandaa Kiinasta.*lähde?*

Nykyisin Blagoveštšensk ja Heihe muodostavat keskenään ilman viisumia toimivan vapaakauppavyöhykkeen.*lähde?* Passintarkastusjärjestelmä on sähköistetty.

Vuonna 2016 aloitettiin yli kilometrin pituisen sillan rakentaminen Amurin yli yhteistyössä kiinalaisten kanssa. Silta yhdistää Blagoveštšenskin ja Kiinan puoleisen Heihen ja helpottaa sekä rahti- että matkustajaliikennettä maiden välillä. Silta valmistui marraskuussa 2019, mutta koronavirusrajoitusten johdosta säännöllinen liikenne alkoi vasta 10.6.2022. Alussa siltaa käytetään vain rahtiliikenteeseen.

Lähteet
-------

1. 1 2  Federalnaja služba gosudarstvennoi statistiki (Venäjän federaation tilastovirasto), www.gks.ru: Vserossijskaja perepis naselenija 2010. Tom 1. Tšislennost i razmeštšenije naselenija. (Koko Venäjän kattava väestönlaskenta 2010. Osa 1. Väestön lukumäärä ja jakauma. Taulukko 11 (MS Excel-taulukko))  2012. Moskova:  ИИЦ «Статистика России».  Arkistoitu 15.3.2013. Viitattu 16.9.2012. (venäjäksi)
2. ↑  karkotusta kuvaa esim. VENÄJÄN HISTORIA 1878-1918, Alfred von Hedenström, 1922, s. 147
3. ↑  Connecting nations: Russia & China link two parts of сross-border mega bridge *rt.com*.  31.5.2019. Viitattu 4.6.2019. (englanniksi)
4. ↑  Newsweek: First Ever Car Bridge Between Russia and China Set to Open Once Coronavirus Restrictions Are Withdrawn *newsweek.com*. Viitattu 20.01.2021.
5. ↑  Russia and China open cross-border bridge as ties deepen *Reuters*.  10.6.2022. Viitattu 17.6.2022.
6. ↑  Мост через Амур в Китай заработал после двух лет ковидного простоя *Interfax*.  10.6.2022. Viitattu 17.6.2022.

Aiheesta muualla
----------------

* Kuvia tai muita tiedostoja aiheesta **Blagoveštšensk** Wikimedia Commonsissa